钦定古今图书集成/明伦汇编/人事典/第021卷 > 《图书编》 > 《脾脏歌》
## 钦定古今图书集成/明伦汇编/人事典/第021卷 > 《图书编》 > 《脾脏歌》

脾脏象中坤，安和对胃门。旺时随四季，自与土为根。
磨谷能消食，荣身命本温。应唇通口气，连肉润肌臀。
形扁才三五，膏凝散半斤。顺时脉缓慢，失则气连吞。
实梦歌懽乐，虚争饮食分。湿多成五泄，肠走若雷奔。
痞气冬为积，皮黄四体昏。二斤十四两，三斗五升存。